Васил Сотиров
Зъбче

chitanka.info

Зъбчето ми се разклати.

„Не е страшно“ — каза мама.

Със конец го върза тати —

хоп! — и зъбчето го няма…

Плеснах радостно с ръчички:

— Тате, ти си най-добрият!

Хайде, извади ги всички,

че не искам да ги мия!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.